กฟภ.เผยยอดขอคืนเงินประกันการใช้ไฟ 3.7 ล้านราย จ่ายแล้วกว่า 1.3 พันลบ.
กฟภ.เผยยอดขอคืนเงินประกันการใช้ไฟ 3.7 ล้านราย จ่ายแล้วกว่า 1.3 พันลบ.
กฟภ.เผยยอดขอคืนเงินประกันการใช้ไฟ 3.7 ล้านราย จ่ายแล้วกว่า 1.3 พันลบ.
3 เม.ย. 2563

นายสุชาติ โชติกธีรกุล รองผู้ว่าการบัญชีและการเงิน การไฟฟ้าส่วนภูมิภาค (กฟภ.) เปิดเผยว่า การขอคืนเงินประกันการใช้ไฟฟ้าที่ผ่านมามีผู้ใช้ไฟที่ได้ยื่นตรวจสอบสิทธิ์การขอคืนเงินประกันการใช้ไฟฟ้าจำนวน 3.7 ล้านราย โดยเริ่มทยอยทยอยจ่ายเงินตั้งแต่วันที่ 31 มีนาคม 2563 ที่ผ่านมาจนถึงวันนี้ (3 เม.ย.) ให้กับผู้ใช้ไฟที่ตรวจสอบสิทธิ์แล้วถูกต้องและสั่งจ่ายเงินไปแล้วเป็นเงินกว่า 1,300 ล้านบาท
ทั้งนี้ อาจมีความล่าช้าของการจ่ายเงินประกันการใช้ไฟฟ้า เนื่องจากมีผู้ใช้ไฟที่มีสิทธิได้รับคืนเงินประกันการใช้ไฟฟ้าเป็นจำนวนมากถึง 19 ล้านราย ซึ่งกฟภ.ต้องดำเนินการตรวจสอบข้อมูลให้ถูกต้องก่อนจ่ายเงินและจะเร่งดำเนินการจ่ายเงินให้เร็วที่สุด
สำหรับผู้ใช้ไฟที่ได้ยื่นตรวจสอบสิทธิ์การขอคืนเงินประกันการใช้ไฟฟ้า กฟภ.ได้เร่งดำเนินการตรวจสอบความถูกต้องและจะทยอยจ่ายผ่านช่องทางพร้อมเพย์ โอนเงินผ่านบัญชีธนาคาร และ Counter Service (7-11)